
Αρίθ. 6573/4060 

Τροποποίηση διατάξεων του Κανονισμού της Βουλής. 

Ο ΠΡΟΕΔΡΟΣΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος και τα άρθρο 
118 παρ. 3 του Κανονισμού της Βουλής (Μέρος Κοινο¬ 
βουλευτικό) σε συνδυασμό με τα άρθρο 91 του Κανονι¬ 
σμού της Βουλής (Μέρος Β'- ΦΕΚ51 Α710.4.97). 

2. Την από 7 Φεβρουάριου 2003 πρόταση ταυ Προέ- 
δρσυ της Βουλής. 

3. Την πρόταση όπως αυτή διαμορφώθηκε με την από 
17 Ιουνίου 2003 έκθεση της επί του Κανονισμού της Βου¬ 
λής Επιτροπής. 

4. Την κατά τη ΡΛΑ' συνεδρίαση της 18ης Ισυνίου 2003 
απόφαση της Ολομέλειας της Βουλής των Ελλήνων, κατά 
την οποία ψηφίστηκε η από 7 Φεβρουάριου 2003 πρότα¬ 
ση του Προέδρου της Βουλής «Για την τροποποίηση δια- 
τάξεωντσυ Κανσνισμσύτης Βσυλής», παραγγέλλσυμετη 
δημοσίευση στην Εφημερίδα της Κυβερνήσεωςτης απο- 
φάσεως αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΑΕΙΑΣ 
ΤΗΣ ΒΟΥΑΗΣΤΩΝ ΕΛΛΗΝΩΝ 

Για την τροποποίηση διατάξεων 
ταυ Κανονισμού της Βουλής 

Αρθρο 1 

1. Στο άρθρο 14 του Κανονισμού της Βουλής (Μέρος 
Κοινοβουλευτικό) στο τέλος του στοιχείου δ' προστίθε¬ 
νται τα εξής: 

«και μπσρεί σε όσες περιπτώσεις τσ πρσβλέπει ο νόμσς 
να ανακαλεί την επιλσγή και να αποφασίζει την αντικατά¬ 
σταση μέλους ή του συνόλου των μελών ανεξάρτητης αρ¬ 
χής, με την ίδια πλειοψηφία ή να αποφασίζει την έκπτωσή 
τους συνεπεία τελεσίδικης καταδίκης για τις αναφερόμε- 
νες στο άρθρο 3 παρ. 4 του ν. 3051/2002 πράξεις ή την 
αποδοχή της παραίτησής τους.» 

2. Στο τέλος του στοιχείου στ’ του άρθρου 14, στην πα¬ 
ράγραφο 7 του άρθρου 32 και στην παράγραφσ 3 τσυ άρ- 
θρσυ 43Α' διαγράφεται η φράση «που έχει δημοσιευθεί 
πριν από την έναρξη εφαρμογής του παρόντος Κανονι¬ 
σμού.» 


Άρθρο 2 

1. Το άρθρο 43Ατου Κανονισμού της Βουλής (Μέρος 
Κοινοβουλευτικό) τροποποιείται ως εξής: 

α. Στην παράγραφο 1 προστίθενται στοιχεία ε) και στ) 
ως εξής: 

«ε) Μόνιμη Επιτροπή Κοινοβουλευτικής Δεοντολογίας. 

στ) Μόνιμη Επιτροπή Περιφερειών.» 

β. Στην παράγραφο 2 προστίθενται στσιχεία ε) και στ) 
ως εξής: 

«ε) Αντικείμενσ της Επιτροπής Κοινοβουλευτικής Δεο¬ 
ντολογίας είναι ιδίως να μελετά τις δικογραφίες και να συ¬ 
ντάσσει εκθέσεις πρσς τη Βσυλή επί αιτήσεων άρσεως 
ασυλίας Βουλευτών, σύμφωνα με τα άρθρα 61 και 62 τσυ 
Συντάγματσς και εφόσον καλείται προς τούτο από τον 
Πρόεδρο της Βουλής ή με την έγκρισή τσυ, να μελετά και 
να εισηγείται μέτρα και να παρεμβαίνει, όταν κρίνεται ανα¬ 
γκαία, δημόσια για την πρσστασία και ενίσχυση του κύ¬ 
ρους του κοινοβουλευτικού θεσμού και των Βουλευτών. 

στ) Αντικείμενα της Επιτρσπής Περιφερειών είναι η πα- 
ρακσλσύθηση και ενημέρωση της Βσυλής για τη λειτουρ¬ 
γία των περιφερειακών οργάνων της Πολιτείας και ιδίως 
για ζητήματα σχεδιασμού και εφαρμογής της πολιτικής 
περιφερειακής ανάπτυξης. Για την εκπλήρωση της απσ- 
στολής της, η Επιτροπή μπορεί να καλεί στις συνεδριά¬ 
σεις της εκπρσσώπους της κυβέρνησης και των περιφε¬ 
ρειών ή της τοπικής αυτοδιοίκησης και οπσιοδήποτε άλλα 
πρόσωπο θεωρεί χρήσιμο για το έργο της.» 

γ. Στην παράγραφο 4: 

γα) Μετά το δεύτερο εδάφιο, προστίθεται το ακόλουθο 
εδάφιο: 

«Η Επιτροπή Περιφερειών αποτελείται από το 1/10 του 
όλου αριθμού των Βουλευτών.» 

γβ) Στο τρίτο εδάφιο της ίδιας παραγράφου η λέξη 
«τέσσερις» αντικαθίσταται με τη λέξη «πέντε». 

γγ) Μετά το τέταρτο εδάφιο προστίθεται εδάφια που 
έχει ως εξής: 

«Η Επιτροπή Κοινοβουλευτικής Δεοντολογίας αποτε- 
λείται από έναν Αντιπρόεδρο της Βουλής ως Πρόεδρο, 
τον οποίο ορίζει ο Πρόεδρος της Βουλής, τον Πρόεδρο 
της Διαρκούς Επιτροπής Δημόσιας Δισίκησης, Δημόσιας 
Τάξης και Δικαισσύνης και έναν Βουλευτή από κάθε Κοι¬ 
νοβουλευτική Ομάδα.» 

2. Η παράγραφος 6 του άρθρου 32 του Κανονισμού της 
Βουλής (Μέρος Κοινοβουλευτικό) διαγράφεται και ανα- 
ριθμούνται οι λοιπές παράγραφοι του άρθρου αυτού. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 3 

Το άρθρο 83 του Κανονισμού της Βουλής (Μέρος Κοι¬ 
νοβουλευτικό) αντικαθίσταται ως ακολούθως: 

«Άδειες δίωξης Βουλευτών 
Άρθρο 83 

1. Οι αιτήσεις της εισαγγελικής αρχής για τη χορήγηση 
άδειας άσκησης ποινικής δίωξης κατά Βουλευτή, σύμφω¬ 
να μετά άρθρα 61 παρ. 2 και 62 παρ. 1 του Συντάγματος, 
αφού ελεγχθούν από τον Εισαγγελέα του Άρείου Πάγου, 
υποβάλλονται στη Βουλή δια του Υπουργού Δικαιοσύνης 
και καταχωρίζονται σε ιδιαίτερο βιβλίο κατά τη σειρά της 
υποβολήςτους. 

2. Οι αιτήσεις αυτές, αμέσως μετά την υποβολή τους, 
παραπέμπονται από τον Πρόεδρο της Βουλής στην Επι¬ 
τροπή Κοινοβουλευτικής Δεοντολογίας του άρθρου 43Ά 
παρ. 1 περ. ε'. 

3. Η Επιτροπή, αφού ακούσει τον Βουλευτή του οποίου 
ζητείται η άρση της ασυλίας, εφόσον αυτός το επιθυμεί 
και τον οποίο σε κάθε περίπτωση προσκαλεί προς τούτο 
ο Πρόεδρος της Επιτροπής τρεις τουλάχιστον ημέρες 
πριν από τη συνεδρίασή της, ερευνά, βάσει των στοιχεί¬ 
ων που συνοδεύουν την αίτηση, αν η πράξη για την οποία 
ζητείται η άρση της ασυλίας συνδέεται με την πσλιτική 
δραστηριότητα του Βουλευτή ή αν η δίωξή του υποκρύ¬ 
πτει πολιτική σκοπιμότητα ή αποσκοπεί ενδεχομένως στο 
να τρωθεί το κύρος της Βουλής ή του Βουλευτή ή να πα- 
ρακωλυθεί ουσιαατικώς η άσκηση του λειτουργήματος 
του ή να επηρεασθεί η λειτουργία της Βουλής ή της Κοι¬ 
νοβουλευτικής Ομάδας στην οποία ανήκει ο Βουλευτής. 

4. Η Επιτροπή δεν εξετάζει τη βασιμότητα της κατηγο¬ 
ρίας κατά του Βουλευτή και συντάσσει σχετική έκθεση 
εντός της προθεσμίας που τάσσει το παραπεμπτικό έγ¬ 
γραφο του Προέδρου της Βουλής. 

5. Η Επιτροπή μπορεί να ζητήσει από την Κυβέρνηση 
την παράδοση των εγγράφων που θεωρεί αναγκαία για τη 
λήψη της απόφασήςτης. Η Κυβέρνηση μπορεί να αρνηθεί 
την παράδοσή τους μόνο για λόγους εθνικής άμυνας ή 
ασφάλειας. Στην περίπτωση αυτή, τα έγγραφα παραδί- 
δονται στον Πρόεδρο της Βουλής, ο οποίος τα θέτει υπό¬ 
ψη του ενδιαφερόμενου Βουλευτή και των μελών της Επι¬ 
τροπής. Μετά την περαίωση της όλης διαδικασίας, τα έγ¬ 
γραφα επιστρέφονται. 

6. Οι αιτήσεις για την άρση της βουλευτικής ασυλίας εγ- 
γράφονται στην ημερήσια διάταξη της Ολομέλειας της 
Βουλής μετά την υποβολή της έκθεσης της Επιτροπής. 

Σε κάθε περίπτωση, οι αιτήσεις εγγράφονται υποχρεω¬ 
τικά στην ημερήσια διάταξη τουλάχιστον δέκα ημέρες 
πριν από την εκπνοή των προθεσμιών που προβλέπονται 
από τα άρθρα 61 παρ. 2 και 62 παρ. 1 του Συντάγματος. 
Άν δεν υποβληθεί εμπροθέσμως η έκθεση της Επιτροπής, 
ο Πρόεδρος της Βουλής ορίζει από τα μέλη της Επιτρο¬ 
πής ανά έναν ειδικό αγορητή από την πλειοψηφία και τη 
μειοψηφία, οι οποίοι αναφέρονται μόνο στα γεγονότα 
που μνημονεύονται στην αίτηση άρσης της ασυλίας. 

7. Η Βουλή αποφασίζει, με ανάταση του χεριού ή έγερ¬ 
ση, επί της αιτήσεως της εισαγγελικής αρχής, κατά τη 
διαδικασία του άρθρου 108 παρ. 1 εδάφ. δεύτερο. Ο λό¬ 
γος δίνεται πάντα, εφόσον ζητηθεί, στον Βουλευτή στον 
οποίο αφορά η αίτηση και στους Προέδρους των Κοινο¬ 
βουλευτικών Ομάδων ή στους αναπληρωτές τους. 


Οι διατάξεις των άρθρων 71 και 72 εφαρμόζονται ανα- 
λόγως. 

Η Βουλή αποφασίζει με μυστική ψηφοφορία, αν αυτό 
ζητηθεί από τον Πρόεδρο της Βουλής ή τον Πρόεδρο της 
Κοινοβουλευτικής ομάδας στην οποία ανήκει ο Βουλευ¬ 
τής του οποίου ζητείται η άρση της ασυλίας. 

8. Νέα αίτηση για δίωξη που στηρίζεται στα ίδια πραγ¬ 
ματικά γεγονότα είναι απαράδεκτη.» 

Άρθρο 4 

Στο άρθρο 49Ά του Κανονισμού της Βουλής (Μέρος 
Κοινοβουλευτικό) προστίθεται περίπτωση μ' που έχει ως 
εξής: 

«μ. Επιτροπή Άογιστικής Τυποποίησης και Ελέγχων 
(Ε.Ά.Τ.Ε.).» 

Άρθρο 5 

1. Το πρώτο εδάφιο της παραγράφου 1 του άρθρου 94 
του Κανονισμού της Βουλής (Μέρος Β') αντικαθίσταται 
ως εξής: 

«Με απόφαση του Προέδρου της Βουλής μπορεί να συ- 
νιστώνται Επιτροπές για σύνταξη σχεδίων ειδικών κανσνι- 
σμών πολιτιστικών, εκπαιδευτικών ή άλλων σχετικών με 
το έργο και την αποστολή της Βουλής δραστηριοτήτων, 
λειτουργίας του παιδικού σταθμού, του χώρου στάθμευ¬ 
σης αυτοκινήτων ή άλλων χώρων και λειτουργιών που 
προορίζονται για εξυπηρέτηση της Βουλής ή των Βου¬ 
λευτών και του προσωπικού της.» 

2. Η παράγραφος Δ4 του άρθρου 14 της απόφασης της 
Ολομέλειας της Βουλής «για την τροποποίηση διατάξεων 
του Κανονισμού της Βουλής» (ΦΕΚ 284 Ά'/18.12.2001) 
αντικαθίσταται ως εξής: 

«4. Οι διατάξεις του άρθρου 105 του Κανονισμού της 
Βουλής (Μέρος Β' - ΦΕΚ 51 Ά'/1997), όπως ισχύουν, εφαρ¬ 
μόζονται αναλόγως και ανεξαρτήτως ορίου ηλικίας και 
για το προσωπικό, που έχει αποσπασθεί από το Δημόσιο, 
Ν.Π.Δ.Δ., Ο.Τ.Ά., ή άλλους φορείς του δημόσιου τομέα, 
όπως έχει οριοθετηθεί με το ν. 1256/ 1982 (ΦΕΚ 65 Ά'/ 
31.5.1982) και υπηρετεί σε θέσεις προβλεπόμενες από 
τον Κανονισμό και τους ειδικούς εσωτερικούς κανονι¬ 
σμούς, καθώς και για τους μετακλητούς υπαλλήλους της 
Γ Περιόδου της Βουλής, εφόσον έχουν συμπληρώσει ή 
συμπληρώσουν διετή τουλάχιστον υπηρεσία. 

Η μετάταξη ή ο διορισμός γίνεται σε κενές οργανικές 
θέσεις και αν δεν υπάρχουν σε συνιστώμενες προσωπο¬ 
παγείς θέσεις αντίστσιχων κλάδων, αναλόγως των προ¬ 
σόντων τους και ύστερα από σχετική αίτησή τους, που 
υποβάλλεται το αργότερο μέχρι τη συμπλήρωση τριών 
(3) μηνών από τη λήξη των εργασιών της ίδιας βουλευτι¬ 
κής περιόδου. 

Οι προηγούμενες διατάξεις εφαρμόζονται, επίσης, και 
για εκείνους οι οποίοι ανεξαρτήτως χρόνου απόσπασης ή 
πρόσληψήςτους ως μετακλητών κατά τη διάρκεια της Γ Πε¬ 
ριόδου της Βουλής και του συνολικού χρόνου υπηρεσίας 
τους, υπηρετούν κατά το χρόνο λήξης των εργασιώντης.» 

"Άρθρο 6 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 26 Ιουνίσυ 2003 

ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




